De akademiske undersøkelsene av nyreligiøse bevegelser støtter seg på fag som antropologi, psykiatri, historie, psykologi, sosiologi, religionsvitenskap og teologi. Det er hovedsakelig fem kilder til informasjon om nyreligiøse bevegelser: informasjonen gitt av slike grupper selv, informasjonen gitt av tidligere medlemmer så vel som venner og slektninger til medlemmer, organisasjoner som samler inn informasjon om nyreligiøse bevegelser, media generelt og akademikere som studerer slike fenomener.